पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शिक्षा विभाग में तबादला आवेदनों के लिए अंतिम दिन होने के कारण रविवार को भी दफ्तर खुले रहे। शिक्षा संकुल शिक्षा उपनिदेशक कार्यालय में स्टाफ दिनभर आवेदन स्वीकारता रहा। शिक्षामंत्री ब्रजकिशोर शर्मा के सिविल लाइंस स्थित निवास पर सवेरे से ही प्रदेशभर से आए शिक्षकों और कार्यकर्ताओं की कतार लगी रही। दोपहर करीब डेढ़ बजे बाद लोगों की संख्या कुछ कम हुई।
उपनिदेशक दफ्तरों में अब आवेदनों की फीडिंग का काम शुरू हो गया है। हालांकि शिक्षामंत्री के निवास और उनके कार्यालय में अब भी आवेदन देने वालों का सिलसिला जारी रहेगा। माध्यमिक शिक्षा निदेशक वीना प्रधान ने संबंधित शिक्षा उपनिदेशक कार्यालयों को 12 जून तक सूचियां बनाकर निदेशालय को भेजने को कहा है। यहां सूचियों को अंतिम रूप दिया जाएगा। तबादलों के लिए निदेशालय की एक टीम पिछले कई दिनों से जयपुर में डेरा जमाए हुए है।
फोटो: राजेश कुमावत
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva zho_Hant eng_Latn